मैले ती चीजहरूबारे लेख्न शुरू गरेँ जोसँग म नजिकबाट परिचित थिएँ । यद्धपि मलाई अमेरिकी अनि ब्रिटिस पुस्तकहरूसँग प्रेम थियो । ती पुस्तकहरूले मेरोलागि संसारलाई हेर्ने नयाँ द्वार खोलिदियो । मलाई कल्पनाशील बनायो । तर ती विदेशी किताबहरू पढिरहँदा मलाई कहिले थाहा भएन, म जस्तो मान्छेको लागि पनि साहित्यमा स्थान छ । अफ्रिकी पुस्तकहरूबारे मलाई जानकारी हुन थालेपछि किताबहरू एकै किसिमका हुन्छन् भन्ने मैले बालखादेखि बनाइराखेको भ्रमबाट म मुक्त भएँ ।
